CELEX: 62021CN0362
Language: ro
Date: 2021-06-09 00:00:00
Title: Cauza C-362/21: Cerere de decizie preliminară introdusă de Administrativen sad Veliko Tarnovo (Bulgaria) la 9 iunie 2021 – EKOFRUKT EOOD/Direktor na direktsia „Obzhalvane i danachno-osiguritelna praktika” – Veliko Tarnovo

6.9.2021   
            
            
               RO
            
            
               Jurnalul Oficial al Uniunii Europene
            
            
               C 357/9
            
         
      Cerere de decizie preliminară introdusă de Administrativen sad Veliko Tarnovo (Bulgaria) la 9 iunie 2021 – EKOFRUKT EOOD/Direktor na direktsia „Obzhalvane i danachno-osiguritelna praktika” – Veliko Tarnovo
      (Cauza C-362/21)
      (2021/C 357/11)
      Limba de procedură: bulgara
      
         Instanța de trimitere
      
      Administrativen sad Veliko Tarnovo
      
         Părțile din procedura principală
      
      
         Reclamantă:„EKOFRUKT” EOOD
      
         Pârât: Direktor na direktsia „Obzhalvane i danachno-osiguritelna praktika” – Veliko Tarnovo
      
         Întrebările preliminare
      
      
                  1)
               
               
                  Articolul 25 alineatul (1) din Regulamentul (UE) nr. 910/2014 (1) al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE trebuie să fie interpretat în sensul că anularea unui act administrativ adoptat sub formă de document electronic este nelegală atunci când a fost semnat cu o semnătură electronică care nu este o „semnătură electronică calificată”?
               
            
                  2)
               
               
                  Pentru a stabili dacă o semnătură electronică este sau nu o semnătură calificată, este suficientă înscrierea unei „semnături electronice calificate” în certificatul eliberat de prestatorul de servicii de încredere sau instanța trebuie să constate că sunt îndeplinite dispoziții prevăzute la articolul 26 și în anexa I la Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE?
               
            
                  3)
               
               
                  Într-un caz precum cel descris mai sus, în care prestatorul califică semnătura electronică drept „profesională”, această împrejurare este suficientă pentru a constata că nu există o „semnătură electronică calificată” atunci când lipsește un certificat calificat al prestatorului sau trebuie să se constate dacă semnăturile îndeplinesc cerințele unei semnături electronice calificate?
               
            
                  4)
               
               
                  În cadrul unui control de conformitate a semnăturii electronice calificate cu cerințele anexei I la Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE, împrejurarea că numele titularului semnăturii electronice este indicat cu caractere latine în loc de caractere chirilice, astfel cum se identifică persoana, constituie o încălcare a regulamentului de natură să determine inexistența unei semnături electronice calificate?
               
            
         (1)  Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (JO 2014, L 257, p. 73).